CELEX: 
Language: sl
Date: 2017-11-16 00:00:00
Title: DELEGIRANA UREDBA KOMISIJE (EU) …/… o določitvi pavšalnega znižanja uvozne dajatve za sirek, uvožen v Španijo iz tretjih držav

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Da se uveljavijo tarifne kvote za uvoz 2 000 000 ton koruze in 300 000 ton sirka v Španijo ter tarifne kvote za uvoz 500 000 ton koruze na Portugalsko, se na Komisijo prenese pooblastilo za sprejemanje delegiranih aktov v skladu s členom 185 Uredbe (EU) št. 1308/2013 Evropskega parlamenta in Sveta.
            
            
               2.POSVETOVANJA PRED SPREJETJEM AKTA
            
            
               Na srečanju strokovne skupine o skupni ureditvi trgov kmetijskih proizvodov je bilo opravljeno posvetovanje z delegati iz držav članic, da bi se izmenjala mnenja o tem aktu in upoštevalo strokovno znanje nacionalnih organov.
            
            
               3.PRAVNI ELEMENTI DELEGIRANEGA AKTA
            
            
               Na podlagi člena 185 Uredbe (EU) št. 1308/2013 je namen delegiranega akta uporaba pavšalnega znižanja uvozne dajatve za uvoz sirka v Španijo, ki se izjemoma uporablja za uvozno obdobje, ki je daljše kot do konca leta 2017, in sicer traja do 28. februarja 2018, ob upoštevanju dejstva, da bi ta uredba zaradi časovnih omejitev zakonodajnega okvira za sprejetje delegiranega akta lahko začela veljati decembra 2017.
            
            
               DELEGIRANA UREDBA KOMISIJE (EU) …/…
            
            
               z dne 16.11.2017
            
            
               o določitvi pavšalnega znižanja uvozne dajatve za sirek, uvožen v Španijo iz tretjih držav
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007
                  1
                ter zlasti člena 185 Uredbe, 
            
            
               ob upoštevanju naslednjega:
            
            
               (1)Na podlagi sporazumov, doseženih v Urugvajskem krogu večstranskih trgovinskih pogajanj
                  2
               , se je Unija zavezala, da bo dovolila uvoz letne količine 300 000 ton sirka v Španijo.
            
            
               (2)Od 1. januarja 2017 do 7. avgusta 2017 je bilo v Španijo uvoženih 103 967 ton sirka. V tem obdobju je bila v skladu z Uredbo Komisije (EU) št. 642/2010
                  3
                uvozna dajatev za sirek določena na 0 EUR na tono. Po 8. avgustu 2017 in ponovni uvedbi pozitivne uvozne dajatve za uvoz sirka v skladu z Uredbo (EU) št. 642/2010 je bilo v Španijo uvoženih 26 250 ton sirka.
            
            
               (3)Za zagotovitev, da so uvozne kvote v celoti uporabljene, člen 6 Uredbe Komisije (ES) št. 1296/2008
                  4
                določa, da se lahko uporabi zmanjšanje za uvozno dajatev, določeno v skladu z Uredbo (EU) št. 642/2010.
            
            
               (4)Glede na stanje trga sirka, zlasti dejstvo, da je cena na svetovnem trgu višja od cene koruze, je treba uporabiti 100-odstotno pavšalno znižanje uvozne dajatve, določene v skladu z Uredbo (EU) št. 642/2010, kar zadeva količino sirka za uvoz v Španijo v okviru kvote, odprte 1. januarja 2017 v skladu z Uredbo (ES) št. 1296/2008.
            
            
               (5)Ob upoštevanju časovnih omejitev, povezanih s sprejetjem delegiranega akta, in potrebe po tem, da se omogoči polna uporaba uvozne kvote, je primerno, da se določi uporaba pavšalnega znižanja za obdobje, daljše od kvotnega leta 2017 –
            
         
         
            
               SPREJELA NASLEDNJO UREDBO:
            
            
               Člen 1
            
            
               Pavšalno znižanje uvozne dajatve za sirek iz člena 6 Uredbe (ES) št. 1296/2008 se določi na 100 % uvozne dajatve za sirek, določene v skladu z Uredbo (EU) št. 642/2010. To znižanje se uporabi za razpoložljivo količino sirka za uvoz v Španijo v okviru kvote, odprte 1. januarja 2017 v skladu z Uredbo (ES) št. 1296/2008.
            
            
               Člen 2
            
            
               Ta uredba začne veljati tretji dan po objavi v Uradnem listu Evropske unije.
            
            
               Veljati preneha 28. februarja 2018.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 16.11.2017
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  
                        UL L 347, 20.12.2013, str. 671.
               
               
                  
                     (2)
                  
                        Sklep Sveta 94/800/ES z dne 22. decembra 1994 o sklenitvi sporazumov, doseženih v Urugvajskem krogu večstranskih pogajanj (1986–1994), v imenu Evropske skupnosti, v zvezi z zadevami, ki so v njeni pristojnosti (UL L 336, 23.12.1994, str. 1).
               
               
                  
                     (3)
                  
                        Uredba Komisije (EU) št. 642/2010 z dne 20. julija 2010 o pravilih za uporabo (uvoznih dajatev za sektor žit) Uredbe Sveta (ES) št. 1234/2007 (UL L 187, 21.7.2010, str. 5).
               
               
                  
                     (4)
                  
                        Uredba Komisije (ES) št. 1296/2008 z dne 18. decembra 2008 o določitvi podrobnih pravil za uporabo tarifnih kvot za uvoz koruze in sirka v Španijo in uvoz koruze na Portugalsko (UL L 340, 19.12.2008, str. 57).